Florin Ardelean, un bărbat din Zalău, acum în vârstă de 36 de ani, a înscenat violul soției pentru a îl incrimina pe unul dintre cei mai buni prieteni, despre care credea că îi face avansuri sexuale partenerei de viață. Totul s-a întâmplat în anul 2014, iar patru ani mai târziu, Ardelean a fost condamnat la un an şi trei luni pentru lipsire de libertate în mod ilegal, şase luni pentru lovire sau alte violenţe şi un an şi nouă luni pentru inducerea în eroare a organelor judiciare.

În vara anului 2014, Florin Ardelan a pus la cale un plan diabolic, exact ca în filme pentru a-și trimite un prieten la închisoare, despre care credea că i-a făcut avansuri sexuale soției. Soția lui Ardelean a acceptat planul și l-a jucat ca o adevărată actriță. Victima a fost chemată la soți acasă pe motivul că au nevoie de ajutor. Amicul s-a conformat și imediat după ce a întrat în apartament, Florin Ardelan l-a atacat, aplicându-i mai multe lovituri, până a căzut, moment în care cu ajutorul soției l-a legat de mâini și picioare cu cordoane de platic.

”După imobilizarea persoanei vătămate, inculpatul i-a dat jos acesteia, până la genunchi, pantalonii şi lenjeria intimă, după care, i-a rupt inculpatei bluza cu care era îmbrăcată şi lenjeria intimă. Ulterior, inculpatul şi-a introdus mâna în vaginul soţiei sale şi apoi a atins penisul persoanei vătămate, repetând de câteva ori această operaţiune. Inculpatul i-a cerut soţiei sale să-i pună ceva pe gură persoanei vătămate şi aceasta a legat-o la gură cu o bucată de material“, se arată în motivarea Curţii de Apel Cluj, instanţă care a judecat cazul.

Florin Ardelan a coborât apoi în fața blocului pentru a atrage atenția vecinilor, iar când a revenit în apartament i-a creat soției mai multe leziuni prin lovituri cu palmele peste față şi a strâns-o de mâini şi picioare. Pentru ca planul să fie și mai bine pus la punct, Ardelan și-a aplicat o lovitură cu pumnul în zona gurii, după care a sunat la 112 și a anunțat că soția lui ar fi violată.

”Mi-am prins soţia violată de un… cel mai bun prieten al meu, l-am imobilizat, vă rog frumos să veniţi să-l ridicaţi că nu vreau să-mi pierd cumpătul şi să fac ceva prostie“, a spus el la telefon.

Pe fir au intrat atunci procurorii militari care au început cercetarea presupusului violator. În urma anchetei, a fost dispusă clasarea dosarului în ceea ce priveşte infracţiunea de viol. Pe parcursul cercetărilor efectuate de către procurorul militar, unul dintre martorii audiaţi, fost prieten al lui Ardelean, a precizat că, într-o discuţie purtată în august 2014, acesta din urmă i-ar fi mărturisit că a înscenat violul şi i-a descris totul în detaliu. În faţa anchetatorilor, consoarta lui Ardelean a confirmat iniţial varianta soţului.

După evaluarea medico-legală şi după raportul de constatare criminalistică cu privire la comportamentul simulat, femeia a revenit asupra declaraţiilor iniţiale şi a recunoscut că, în urma unei înţelegeri cu soţul său, a înscenat totul. Soția a încheiat cu procurorii un acord de recunoaştere a vinovăţiei pentru săvârşirea infracţiunilor de lipsire de libertate în mod ilegal, lovire sau alte violenţe, inducerea în eroare a organelor judiciare, pentru o pedeapsă de doi ani, opt luni şi 20 zile închisoare, suspendată condiţionat pe durata unui termen de supraveghere de trei ani şi şase luni.

Florin Ardelean a fost trimis în judecată și condamnat definitiv la începutul anului 2018 la un an şi trei luni pentru lipsire de libertate în mod ilegal, şase luni pentru lovire sau alte violenţe şi un an şi nouă luni pentru inducerea în eroare a organelor judiciare. Totuși, Florin Ardelean va sta mulți ani după gratii, după ce în 2015, el a fost găsit vinovat de tentativă de omor calificat şi distrugere prin incendiere şi condamnat la 10 ani de închisoare cu executare. Acesta se află în inchisoare din septembrie 2014, când a fost arestat pentru atacul cu cocktailuri Molotov al unui apartament din Zalău.

sursa-adevărul.ro

foto - adevărul.ro